5

- 1. Määrata MTÜ Raplamaa Partnerluskogu juhatuse liikme tasuks 200 eurot (brutto) ning juhatuse esimehe tasuks 300 eurot (brutto) ühes kalendrikuus.
- 2. Kehtestada MTÜ Raplamaa Partnerluskogu juhatuse liikme töötasustamise kord (Lisa)
- 3. Määrata MTÜ Raplamaa Partnerluskogu revisjonikomisjoni liikme töötasuks majandusaasta aruande revisjoni eest 150 eurot (brutto)
- 4. Avalikustada otsus MTÜ Raplamaa Partnerluskogu kodulehel.
- 5. Otsus jõustub alates 1. jaanuarist 2018
- 6. Baltimaade rahvusvaheline käsitööprojekt (LEADER koostööprojekt) kinnitamine.

Iris Haiba teavitas, et Läti tegevusgrupp Madonast on teinud ettepaneku käsitööalase koostööprojekti läbiviimiseks. Rahvusvahelise käsitööprojekti partnereid on kolm: Lätist Madona LAG, Leedust Anykščių LAG ning Eestist Raplamaa Partnerluskogu. Nii Rapla maakond kui ka Anykščių rajoon on Madona sõpruspiirkonnad. Madona LAG on ühtlasi juhtpartner, kes selekteeris välja võimalikud partnerid teistest Balti riikidest. Projekti raames toimuvad käsitöökoolitused kolmes tegevusgrupis, käsitööpäevadele on oodatud 10 inimest igast riigist, lisaks 5 inimest tegevusgrupist paralleelselt toimuvale seminarile. Projekti käigus valmib kolmekeelne raamat, mis tutvustab käsitöötraditsioone kolmes partnerpiirkonnas. Projekti lõpetab 2019 jaanuaris Madonas toimuv ühisseminar-raamatuesitlus. Projekti orienteeruv maksumus kuni 20 000.- (Vt slaidikava Rahvusvaheline käsitööprojekt)

ETTEPANEK: Projekt kinnitada HÄÄLETATI: kõik poolt, vastu ja erapooletuid ei ole. OTSUSTATI: Projekt heakskiita ning taotlus PRIAle esitada

- 7. Raplamaa Partnerluskogu juhatuse kandidaadi esitamine Kohila valla sidusrühma poolt.

Rando Lai teavitas, et seoses elu- ja töökoha muutmisega ei saa ta Raplamaa Parnerluskogu töösse panustada. Kohila sidusrühm viis läbi 23.11.2017 koosoleku ning Kohila sidusrühma ettepanek on esitada üldkoosolekule juhatuse liikme kandidaadiks Inna Laanmets. Inna on MTÜ Vabakond esindaja ning nimetatud MTÜ on Raplamaa Partnerluskogu liige ning osaleb aktiivselt Kohila sidusrühma töös.

ETTEPANEK: Valida Inna Laanmets Raplamaa Partnerluskogu juhatuse liikmeks. HÄÄLETATI: kõik poolt, vastu ja erapooletuid ei ole. OTSUSTATI: Kinnitada Inna Laanmets Raplamaa Partnerluskogu juhatuse liikmeks.

- 8. Raplamaa Partnerluskogu juhatuse liikme kandidaadi esitamine Rapla valla sidusrühma poolt.

Herkki Olo teavitas, et seoses töökoha muutumisega ei saa ta enam olla Rapla valla esindaja ning seetõttu astus ta juhatuse liikme kohalt tagasi (vt Herkki Olo avaldus). Rapla sidusrühm pidas elektroonilise koosoleku, mille otsusena esitatakse Raplamaa Partnerluskogu juhatuse liikme kandidaadiks Rita Triinu Peussa, kes töötab Rapla vallavalitsuses kultuurinõunikuna. Rita Triinu on panustanud Raplamaa Partnerluskogu töösse pikaajaliselt, olles perioodil 2009-2013 meetme 3.1. väljatöötaja ning hindamiskomisjoni esimees ning alates 2014 kuni käesolevani meetme 3 hindamiskomisjoni esimees.

ETTEPANEK: Valida Rita Triinu Peussa Raplamaa Partnerluskogu juhatuse liikmeks. HÄÄLETATI: kõik poolt, vastu ja erapooletuid ei ole. OTSUSTATI: Kinnitada Rita Triinu Peussa Raplamaa Partnerluskogu juhatuse liikmeks.

- 9. Tunnustamine.

Triin Matsalu tunnustas pikaajalise koostöö järgmisi valdu: Juuru, Kaiu, Raikküla, Vigala. Samuti anti tunnustus juhatuses töö lõpetanud Rando Laiale ja Herkki Olole.